Άρντα Γκιουλέρ

Ο Άρντα Γκιουλέρ (Arda Güler, 25 Φεβρουαρίου 2005) είναι Τούρκος επαγγελματίας ποδοσφαιριστής που παίζει ως επιθετικός μέσος ή εξτρέμ για τη Ρεάλ Μαδρίτης και την εθνική ομάδα της Τουρκίας.

Ξεκίνησε από τις ακαδημίες της Γκεντσλερμπιρλιγί και της Φενέρμπαχτσε. Το 2021 υπέγραψε επαγγελματικό συμβόλαιο με τη Φενέρ και κατέκτησε ένα κύπελλο Τουρκίας. Από το 2023 είναι παίκτης της Ρεάλ Μαδρίτης, με την οποία έχει κατακτήσει ένα πρωτάθλημα (2023–24), ένα Σούπερ Καπ Ισπανίας (2023–24) και ένα Τσάμπιονς Λιγκ (2023–24).

Με την εθνική Τουρκίας έκανε το ντεμπούτο του το 2022, ενώ επελέγη στην αποστολή της ομάδας στο Euro 2024.

 Σταδιοδρομία σε συλλόγους 

 Ρεάλ Μαδρίτης 
Στις 6 Ιουλίου 2023, η Ρεάλ Μαδρίτης ανακοίνωσε την μεταγραφή του Άρντα Γκιουλέρ στην ομάδα της Μαδρίτης με εξαετές συμβόλαιο μέχρι τον Ιούνιο 2029. Η συμφωνία με την Φενερμπαχτσέ έφτασε στα 17,5 εκατομμύρια ευρώ. 

 2023-24 
Ύστερα από αρκετούς συνεχόμενους τραυματισμούς από την αρχή της σεζόν, ο Γκιουλέρ πραγματοποίησε το ντεμπούτο του με την Ρεάλ τον Ιανουάριο 2024 σε ένα ματς Κυπέλλου Ισπανίας κόντρα στην Αραντίνα.  Στις 14 Ιανουαρίου, κέρδισε το πρώτο του τρόπαιο, καθώς η Ρεάλ Μαδρίτης κέρδισε 4-1 την Μπαρτσελόνα στον τελικό του Ισπανικού Σούπερ Καπ. Λίγες μέρες αργότερα, o Γκιουλέρ έπαιξε το πρώτο του ματς στο πρωτάθλημα απέναντι στην Λας Πάλμας, αντικαθιστώντας τον Ροντρίγκο. Στις 10 Μάρτιου, σκόραρε το πρώτο του γκολ στην νικητήρια εμφάνιση επί της Θέλτα με 4-0, πέντε λεπτά μετά την είσοδό του στο παιχνίδι.  Στις 26 Απριλίου, ξεκίνησε για πρώτη φορά στο βασικό σχήμα και πέτυχε το μοναδικό γκολ της αναμέτρησης κόντρα στην Ρεάλ Σοσιεδάδ στο Ανοέτα.  Στις 19 Μαίου, ο Γκιουλέρ σκόραρε δις στο εκτός έδρας τελικό 4-4 εναντίον της Βιγιαρρεάλ.  Με τα αυτά γκολ έγινε ο γρηγορότερος ποδοσφαιριστής στην ιστορία της Ρεάλ Μαδρίτης που πετυχαίνει 6 γκολ στο πρωτάθλημα σε μόνο 330 αγωνιστικά λεπτά. 

 2024-25 
Στις 7 Δεκεμβρίου 2024, ο Γκιουλέρ πέτυχε το πρώτο γκολ του στην σεζόν κόντρα στην Χιρόνα στην εκτός έδρας νίκη της ομάδας του με 3-0. 

 Διεθνής σταδιοδρομία 
Στις 19 Νοεμβρίου 2022, ο Γκιουλέρ πραγματοποίησε την πρώτη του εμφάνιση με την πρώτη ομάδα εθνικής Τουρκίας στην νίκη με 2-1 επί της Τσεχίας. Στις 19 Ιουνίου 2023, σκόραρε το πρώτο του γκολ κόντρα στην Ουαλία. 

 UEFA Euro 2024 
Ο Γκιουλέρ κλήθηκε στην αποστολή της χώρας του για το Ευρωπαϊκό πρωτάθλημα 2024 στην Γερμανία. Στις 18 Ιουνίου 2024, πέτυχε ένα καταπληκτικό γκολ στην νίκη με 3-1 επί της Γεωργίας και ανακηρύχτηκε ως ο πολυτιμότερος του αγώνα. Μάλιστα, έγινε ο πρώτος έφηβος που σκοράρει σε Ευρωπαϊκό πρωτάθλημα από τον Κριστιάνο Ρονάλντο το 2004. 

Στις 3 Ιουλίου, έδωσε ασίστ στην νίκη της Τουρκίας επί της Αυστρίας με 2-1 στα προημιτελικά της διοργάνωσης. Έτσι, έγινε ο τρίτος παίκτης που σε εφηβική ηλικία σκοράρει και δίνει ασίστ στο ίδιο τουρνουά, μετά τους Κριστιάνο Ρονάλντο και Γουέιν Ρούνεϊ. 

 Διακρίσεις 

 Φενερμπαχτσέ 

 Κύπελλο Τουρκίας: 2022-23

 Ρεάλ Μαδρίτης 

 Πριμέρα Ντιβισιόν: 2023-24
 Σούπερ Καπ Ισπανίας: 2024
 ΟΥΕΦΑ Τσάμπιονς Λιγκ: 2023-24
 ΟΥΕΦΑ Σούπερ Καπ: 2024  
 Διηπειρωτικό Κύπελλο ΦΙΦΑ: 2024

 Παραπομπές 

Κατηγορία:Τούρκοι ποδοσφαιριστές
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές Εθνικής Τουρκίας Κ17
Κατηγορία:Μέσοι ποδοσφαιριστές
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Μαδρίτης
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Τούρκοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ευρωπαϊκού Πρωταθλήματος 2024